ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...นายเซเว่น
...rr...แม้จะมีข่าวพาดหัวหน้าหนึ่ง “ผู้ถือหุ้นฟ้องบิ๊กบัวหลวง” กรณีคณะผู้บริหารแสวงหาประโยชน์จากการปล่อยสินเชื่อให้บริษัท กาแฟผงไทย แล้วยักย้ายไปให้บริษัท ไทยคอปเปอร์ อินดัสตรี ที่ตระกูลมหากิจศิริและโสภณพนิชผู้ถือหุ้นอยู่ แต่กรรมการบัวหลวงกลับรูดซิบสนิท ไม่ยอมพูดถึงเรื่องดังกล่าว 
...rr...ไล่ตั้งแต่ ชาติศิริ โสภณพนิช กรรมการผู้จัดการใหญ่ ธนาคารกรุงเทพ หนึ่งในจำเลยทั้ง 7 เมื่อถูกถามถึงคดีความดังกล่าว กลับปฏิเสธอย่างสุภาพ ขอไม่ให้ความเห็นใดๆ 
...rr...ด้าน นายเดเดชา ตุลานันท์ กรรมการรองผู้จัดการใหญ่ ธนาคารกรุงเทพ หนึ่งในจำเลยทั้ง 7 อีกเช่นกัน ขอยังไม่ให้ความเห็นใดๆ พร้อมระบุว่า ยังไม่ถึงเวลา เรื่องนี้ซับซ้อนซ่อนเงื่อนเรื่องมันยาว เอาไว้ถึงเวลาจะบอก แต่ถามว่าเมื่อไหร่เวลานั้นจะมาถึง ต้องรอเกษียณมั้ย เดชาพูดติดตลกว่า ขนาดนั้นก็เวอร์ไป 
...rr...ส่วนทนายความประจำธนาคาร สงคราม สกุลพราหมณ์ ผู้ช่วยผู้จัดการใหญ่ ธนาคารกรุงเทพ ยืนยันหนักแน่น ธนาคารกรุงเทพทำถูกต้องทุกอย่างตามกฎเกณฑ์ธปท. และก.ล.ต. โจทก์ต่างหากที่ฟ้องความเท็จ
...rr...จักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดโครงการส่งเสริมภาพลักษณ์ที่ดีของหนี้สาธารณะ เพื่อให้สาธารณชนได้รับความรู้ความเข้าใจถึงความสำคัญของการก่อหนี้สาธารณะต่อการพัฒนาเศรษฐกิจของประเทศ รวมทั้งบทบาทและภารกิจของสบน. เนื่องจากที่ผ่านมามีความเข้าใจคลาดเคลื่อนว่าการกู้เงินเป็นเรื่องไม่ดี ทำให้ประเทศเสียหายประชาชนเป็นหนี้ท่วมหัว
...rr...ด้าน พงษ์ภาณุ เศวตรุนทร์ อธิบดีกรมบัญชีกลาง ควงคณะผู้บริหารของกรมเดินทางตรวจราชการที่สำนักงานคลังเขต 9 สำนักงานคลังจังหวัดสงขลา และสำนักงานคลังจังหวัดปัตตานี เพื่อเป็นขวัญกำลังใจแก่บุคลากร และมอบนโยบายให้กับคลังจังหวัดในเขต 9 พร้อมทั้งมอบเงินเพื่อจัดหาอุปกรณ์การแพทย์ให้กับโรงพยาบาลใน จ.ปัตตานี ถือว่าไปทั้งทำงานและทำบุญพกกลับมาเป็นขวัญกำลังใจลุยงานหนักที่กทม.ต่อ
...rr...ต้องขอแสดงความยินดี กับ อภิศักดิ์ ตันติวรวงศ์ กรรมการผู้จัดการ ธนาคารกรุงไทย ที่ได้รับเลือกเป็นนักธุรกิจที่มีผลงานโดดเด่นในปี 2552 จากฐานเศรษฐกิจ 
...rr...กสิกรไทยจัดการแข่งขันค้นหา “สุดยอดคนประหยัด” ชิงเงินรางวัลกว่า 8 หมื่นบาท บรรดานักออมเงินทั้งหลายสนใจก็คลิกเข้าไปสมัครกันได้ที่เว็บไซต์ KWePlan ทั้งเยาวชนและบุคคลทั่วไป กฎเกณฑ์ง่ายๆ ค่าใช้จ่ายประจำวันเท่าไหร่ สัดส่วนรายได้ต่อรายจ่ายเป็นอย่างไร ออมแค่ไหน จัดการด้านการเงินอย่างไร เคล็ดลับที่นำไปปฏิบัติประจำวันเป็นอย่างไรแค่นั้นเอง... หมดเขตวันที่ 5 ก.พ.นี้นะจ๊ะ